कुछ सप्ताह पहले, हम लोगों ने शामली जिले के कैराना के पास लगे कई शिविरों में तीन दिन गुजारे। अकबरपुर, सोनाटी, रोटन ब्रिज और मंसूरा गांव से सटे कैम्पों में जो हमने देखा, उसे शब्दों में बयान करना काफी मुश्किल और दर्दनाक है। शिविरों में रह रहे ये मुसलमान दोहरी मार के शिकार हैं-जहां एक तरफ सांप्रदायिक शक्तियों आरएसएस और भाजपा ने जाटों को मुसलमानों के खिलाफ किया वहीं दूसरी तरफ, उनके शुभचिंतक होने का दावा करने वाली तथाकथित धर्मनिरपेक्ष ताकतों ने उनकी सुध तक नहीं ली। सांप्रदायिकता की आग में घी डालने का काम स्थानीय मीडिया ने किया जिसने यह अफवाह फैलाई कि इन शिविरों में रहने वाले शरणार्थियों के बीच आईएसआई के घुसपैठिए भी अपनी पहुंच बना चुके हैं।